עפרה גלברט-אבני

עפרה גֶלבַּרט-אבני (נולדה ב-24 באוקטובר 1947) היא סופרת ילדים ונוער ישראלית, עורכת ומנחת סדנאות כתיבה לילדים. עפרה גלברט-אבני נולדה ב-1947 בתל אביב, גדלה בשיכון דן. סבהּ בכור-שלום שטרית היה שר המשטרה הראשון של ישראל. הייתה חברה בתנועת נוער המחנות העולים, למדה לנגן בפסנתר, ובתיכון למדה במגמה הומנית. את שירותה הצבאי עשתה בנח"ל. לאחר מכן למדה עבודה סוציאלית באוניברסיטת תל אביב ועבדה במרכז הרפואי שיבא. למדה עריכה באוניברסיטת בר-אילן ועובדת כעורכת ספרים. בשנת 1978 יצא לאור ספרה הראשון, "טאבו". באותה השנה גם יצא ספרה הראשון לילדים, "טיול בצבעים". גלברט ייסדה וערכה את עיתון הילדים "משהו", שפעל בין השנים 1986–1992. משנת 1978 ועד היום הוציאה לאור 40 ספרים, ביניהם "נסיך אדום, נסיכה כחולה", "קירות שלא רואים", עליו זכתה בפרס הבינלאומי לספרות ילדים על שם יאנוש קורצ'אק (1993), ו"המכוערים של דניאל", שעליו זכתה בפרס זאב לשנת תשס"ו. בשנת תשע"ג זכתה בפרס ראש הממשלה לסופרים עבריים ע"ש לוי אשכול; מנימוקי השופטים: "מבכירי סופרי הילדים בארץ. כתיבה רב-גילאית על נושאים הקרובים ללבם של הילדים, על חריגים ועל הלא מקובלים. בעקיפין ובאיפוק, היצירות המותחות-קולחות שלה, מעבירות ערכיות רבה לקורא." ספרה "החיים שלי, דוט.קום" (2012) זכה בפרס הספריות הציבוריות לספרות ילדים לשנת 2015. מנימוקי השופטים: "הסופרת משלבת בספר שני סגנונות, סגנון הספרות היפה וסגנון הדיבור בצ'טים באינטרנט. עירוב הסגנונות מפתח מודעות מרתקת אצל הקורא להבדל שבין סגנון הדיבור לסגנון הכתיבה, ולהבדל שבין ספרות יפה לכתיבה דוקומנטרית". בשנת 2021 הוענק לה פרס דבורה עומר על מפעל חיים בספרות ילדים. 1993: פרס הבינלאומי לספרות ילדים על שם יאנוש קורצ'אק 2006: פרס זאב לספרות ילדים ונוער 2013: פרס ראש הממשלה לסופרים עבריים 2021: פרס דבורה עומר על מפעל חיים בספרות ילדים גלברט-אבני היא אם לשני בנים וסבתא לחמישה. טיול בצבעים: ספור בחרוזים לגיל הרך; ציור: יוסי גלברט, תל אביב: הקיבוץ המאוחד, תשל"ח. (לבני 3–7) סוד המכשפות; ציורים: מושיק לין, תל אביב: הקיבוץ המאוחד, תשמ"א. (לבני 5–8) מישהו אחר; צירה: מישל בלין, ירושלים: האוניברסיטה העברית בירושלים – בית הספר לחנוך – המכון לחקר הטפוח בחנוך, תשמ"ה. ("סיפור על זחל שרצה להיות אחר ולבסוף הפך לפרפר") (לבני 3–7) צביקה רב-רגל; ציורים: מושיק לין, תל אביב: הקיבוץ המאוחד, 1988. (לבני 5–7) סדרת "ניצנים" (10 ספרים); איור: נורית צרפתי, חולון: ספרי צמרת, 1989–1991 (לבני 5–8): שירים: כל אחד טיפוס מיוחד; כיבוי אורות; פתאום באמצע היום; באין רמזור; ממתקים מלוא חופניים; פרוזה: הניצנים שסירבו לפרוח; חלומו של ההיפופוטם; המשאלה; נחש קיפודי; שפנזמר. סו לוק, ההמהום שהלך לאבוד; סִפּרה מחדש: עפרה גלברט-אבני; איורים: דוד קדם, תל אביב: הקיבוץ המאוחד, 1991. (לבני 3–5) נסיך אדום, נסיכה כחולה; איורים: מושיק לין, תל אביב: הקיבוץ המאוחד, 1992. (לבני 5–7) חץ מקשת ושד מִשחת: סיפור בחרוזים; איורים: נורית צרפתי, קריית גת: דני ספרים, 1995. (לבני 3–5) החברים של דֻבּי; איור: דוד קדם, תל אביב: ידיעות אחרונות – ספרי חמד (משכל) ('סדרת דֻבּונים'), 1999. (לבני 5–7) (זכה בפרס גוטמן לאיור 1999) סדרת "קוראים סיפור" (6 ספרים); איורים: נורית צרפתי, קריית גת: קוראים, 2000 (לבני 5–7): אני ילד כל-יכול; כשהצב מאוהב; אם רוצים להתיידד עם סוס; סוד; אני אוהב לדמיין; הגמל היה ממורמר. אילון רואה ירח; איורים: דוד קדם, בני ברק: הקיבוץ המאוחד, 2001. (לבני 3–5) עם צבע אחד ומכחול; אירה: נורית צרפתי, קריית גת: קוראים, 2002. (לבני 5–7) אני וביתי אל"ף בי"ת; איורים: דני קרמן; עריכה: נורית יובל, תל אביב: משכל, 2002. (לבני 5–7) עמית כבר לא פוחדת; אירה: נורית צרפתי, קריית גת: קוראים, תשס"ז 2007. (לבני 5–7) הכל בגלל חמור; איורים: מושיק לין; עורכת: יונה טפר, בני ברק: הקיבוץ המאוחד, 2008. (לבני 5–8) איתי – סיפור מתוק; אירה: קסניה טופז, תל אביב: מטר, תש"ע 2009. (לבני 5–8) מהפחד הזה אני לא מפחד!; איורים: מישל קישקה; עריכה: יונה טפר, בני ברק: הקיבוץ המאוחד, תשע"ב 2012. (לבני 5–7) רוצה לשחק בחוץ; איורים: מושיק לין; קריית גת: קוראים, 2017. בובה מארץ אחרת; איורים: כריסטינה קדמון; עורכת: יונה טפר, בנק ברק: הקיבוץ המאוחד, 2017. העז, הרב ועצה של זהב: על פי מעשיה עממית; איורים: יפה טלרק, תל אביב: שוקן לילדים, תשמ"ב 1982. (לבני 5 ומעלה) מסעות קסומים; ציורים: מושיק [לין], צילומים: מיכה קציר, תל אביב: הקבוץ המאוחד, תשמ"ה 1985. (לבני 8–11) הענק שבא לבקר; איורים: טניה רויטמן ; עורך: עודד בארי, קריית גת: דני ספרים, 1994. (לבני 5–8) מכשפה מקֻלקלת; איורים: מושיק לין, תל אביב: הקיבוץ המאוחד ('קריאת כיף'), 1996. (לבני 8–11) המלך שידע הכל; איורים: דוד קדם; עריכה: יונה טפר, בני ברק: הקיבוץ המאוחד, 1998. (לבני 7 ומעלה) (זכה בעיטור אנדרסן 2000 על איורו של דוד קדם) מכשפה מתאהבת; איורים: מושיק לין, בני ברק: הקיבוץ המאוחד ('קריאת כיף'), תש"ע 2010. (לבני 8–11) (ספר המשך ל"מכשפה מקולקלת") קירות שלא רואים; איורים: דוד קדם, תל אביב: הקיבוץ המאוחד, 1992. (פרס קורצ'אק, 1993) סוד הבית הוורוד; איורים: אבנר כץ; עריכה: יונה טפר, תל אביב: הקיבוץ המאוחד ('קריאת עשרה'), 2003. (זכה במצעד הספרים 2004) המכוערים של דניאל; איורים: שי צ'רקה, תל אביב: הקיבוץ המאוחד ('קריאת עשרה'), 2005. (פרס זאב 2006) (4-6) מאחורי דלתות סגורות; איורים: נורית צרפתי; עורכת: יונה טפר, בני ברק: הקיבוץ המאוחד ('קריאת עשרה'), 2008. החיים שלי, דוֹט.קוֹם; איורים: גלעד סליקטר, עורכת: יונה טפר, ('קריאת עשרה'), תל אביב: הקיבוץ המאוחד 2012. (פרס הספריות הציבוריות 2015) לראות בגובה העיניים; איורים: נורית צרפתי, עורכת: יונה טיפר, ('קריאת עשרה'), תל אביב: הקיבוץ המאוחד 2016. מדיה וקבצים בנושא עפרה גלברט-אבני בוויקישיתוף אתר האינטרנט הרשמי של עפרה גלברט-אבני רשימת הפרסומים של עפרה גלברט-אבני, בקטלוג הספרייה הלאומית עפרה גלברט-אבני, ב"לקסיקון הספרות העברית החדשה" עפרה גלברט-אבני, באתר המכון לתרגום ספרות עברית (באנגלית) עפרה גלברט-אבני, ב"לקסיקון הסופרים העברים בהווה" הספרים של עפרה גלברט-אבני, באתר "סימניה" תמר רותם, עפרה גלברט-אבני חוזה את העתיד, באתר הארץ, 11 בנובמבר 2012 עפרה גלברט-אבני, דף שער בספרייה הלאומית עפרה גלברט-אבני, בלקסיקון הספרות העברית החדשה משרד התרבות והספורט הכריז על הזוכים בפרסי היצירה לסופרים עבריים ע"ש לוי אשכול ז"ל לשנת תשע"ג, אתר משרד התרבות והספורט – מינהל התרבות, 16 בדצמבר 2012 יותם שווימר, חדשות הספרות: מציינים עשור למותו של קישון, באתר ynet, 29 בינואר 2015. יעל דר, הכל בגלל חמור: עם הרבה חיות זה נפלא לחיות!, באתר הארץ, 2 בנובמבר 2008. תמר רותם, עפרה גלברט-אבני חוזה את העתיד, באתר הארץ, 11 בנובמבר 2012.